钦定古今图书集成/方舆汇编/职方典/第1148卷 > 《白雪楼》王安石
## 钦定古今图书集成/方舆汇编/职方典/第1148卷 > 《白雪楼》王安石

《折杨》《皇华》笑者多，《阳春》《白雪》和者少。知音四海无几
人，况乃区区郢中小。千载相传始欲慕，一峕独唱谁
能晓。古心以此分冥冥，俚耳至今徒扰扰。朱楼碧瓦
何年有，榱桷连空欲惊矫。郢人烂熳醉浮云，郢女参
差蹑飞鸟。丘墟遗响难再得，栏槛兹名谁复表。我来
欲歌声更吞，石城寒江暮云绕。